AS ขาขึ้นรอบใหม่! บวกแรง 10% ลุ้นกำไรปีนี้โตเด่น-แนะซื้อเก็งกำไรเคาะเป้าสูง 8 บ.
AS ขาขึ้นรอบใหม่! บวกแรง 10% ลุ้นกำไรปีนี้โตเด่น-แนะซื้อเก็งกำไรเคาะเป้าสูง 8 บ.
2 พ.ย. 2563

บริษัท เอเชียซอฟท์ คอร์ปอเรชั่น จำกัด (มหาชน) หรือ AS  ณ เวลา 16.10 น. อยู่ที่ระดับ 4.92 บาท บวก 0.44 บาท หรือ 9.82% ด้วยมูลค่าซื้อขาย 63.75 ล้านบาท

บล.บัวหลวง ระบุว่า แนะนำซื้อเก็งกำไร AS รับการเทิร์นอราวด์ของกำไร และการเปลี่ยนผ่านของธุรกิจ ราคาเป้าหมายที่ 8 บาทอิง PER ที่ 12 อิงตามค่าเฉลี่ยในช่วงปี 2009-2013 มองว่าปีนี้เป็นปีของการอัพเดท Patch ใหม่ของทั้งอุตสาหกรรมและตัวบริษัท โดย COVID-19 ทำให้จำนวนผู้เล่นเกมส์เพิ่มขึ้นอย่างมาก ในฝั่งของบริษัทเองได้ผ่านยุคเปลี่ยนผ่านจากเกมส์ PC เข้าสู่เกมส์ Mobile และได้ฐานลูกค้าเดิมแต่มีกำลังซื้อเพิ่มขึ้นเข้ามาหนุน
มองว่าผลประกอบการในปีนี้น่าจะกลับไปสู่ยุคที่เกมส์ PC รุ่งเรือง (ก่อนปี 2013) โดยกำไรครึ่งปีแรกทำไปแล้ว 138 ล้านบาท (เพิ่มขึ้นจากรายได้ของเกมส์เดิมเป็นหลัก) มากกว่าผลประกอบการทั้งปีตั้งแต่ปี 2013-2019 รวมกัน แม้ว่าราคาหุ้นจะปรับตัวขึ้นมาค่อนข้างมาก แต่ราคาปัจจุบันคิดเป็น PER ปี 2020 เพียง 8.5